Accident grav pe DN6, în Caraş-Severin. Trei persoane au murit.
Un accident grav în care au fost implicate două TIR-uri şi un autoturism s-a produs luni seara pe DN6, în judeţul Caraş-Severin. Trei persoane au murit.
Potrrivit Centrului Infotrafic din Inspectoratul General al Poliţiei Române, accidentul a avut loc pe DN 6, la kilometrul 402+150 m, în afara localităţii Cornea, judeţul Caraş-Severin.În accident au fost implicate două TIR-uri şi un autoturism.Conform ISU Caraş-Severin, trei persoane, decedate, au fost încarcerate în autoturism. De asemenea, şoferul unuia dintre TIR-uri a fost găsit inconştient, proiectat în afara acestuia. Acesta a fost preluat de un echipaj SAJ. Şoferul celui de-al doilea TIR este conştient, cooperant."De asemenea, a fost găsită o victimă, posibil minor, prinsă sub unul dintre TIR-uri", a transmis ISU Caraş-Severin.La faţa locului intevin echipaje de la Detaşamentul de Pompieri Caransebeş, de la Punctul de lucru Băile Herculane şi de la Serviciul Judeţean de Ambulanţă.Circulaţia rutieră este blocată pe ambele sensuri de mers, au transmis poliţiştii.